Dean&Deluca ดึงดูดความสนใจให้เข้าไปเลือกสินค้าเพราะมีลูกค้าจำนวนมากนั่งเต็มร้าน เลยลองเข้าไปเลือกซื้อสินค้าดูค่ะ ในร้านแบ่งเป็นสองโซนคือโซนที่ขายสินค้าสำเร็จ เช่น ชา คุกกี้ ไวน์ ฯลฯ และอีกโซนเป็นโซนอาหารค่ะ มีตู้ขายชีส ตู้ขายมาการอง ตู้ขายเค้ก ซึ่งหลังเลือกสินค้าแล้วพนักงานจะยื่นสินค้าให้เรานำไปชำระเงินที่เคาน์เตอร์

มาการองมีหลายรสมากค่ะ มองกันจนตาลาย สีสันน่ากินมากๆๆๆๆ และไม่จำกัดปริมาณขั้นต่ำที่จะซื้อ เลยเลือกมาการองมา 6 รสค่ะ

+ Strawberry pink mashmallow อันนี้เชลล์หวานมากค่ะ ไส้เป็นครีมมาร์ชเมลโล่ว 

+ Coconut lime ก็มีกลิ่นมะพร้าวแบบโดดเด่นมาก แต่เชลล์ร่วนมากค่ะ ร่วน กรอบ เหมือนค้างไว้นาน

+ Matcha green tea หวานมากอีกแล้ว เชลล์ร่วนมากด้วย

+ Mango & jasmine อันนี้ก็หวานค่ะ

+ Chocolate อันนี้เป็นรสเดียวที่สามารถเรียกได้ว่า "เข้าขั้น" ด้วยไส้ช็อคโกแล็ตอร่อยๆ ถึงแม้จะหวานไปนิด

+ Passion fruit บอกไม่ถูกเลย กลิ่นเสาวรสแบบสังเคราะห์มากๆ ค่ะ

สรุป มาการองชิ้นละ 35 บาท ไม่แพงแต่ก็ไม่อร่อย เชลล์ค่อนข้างกรอบร่วนไปทั้งอัน (ยกเว้นอันที่เป็นช็อคโกแล็ต) และไส้ค่อนข้างหวานมากถึงมากที่สุด